Държавен вестник, бр. 18, 2015 г., стр. 59

БРОЙ  18	
Д Ъ Р Ж А В Е Н  В Е С Т Н И К 	
СТР.  59  
17 км от отклонението на магистрала Калоти-
на – София със Софийски околовръстен път до 
възела при бул. Ботевградско шосе (от км 0+000 
до км 16+400) – реконструкция на ел. преносна 
мрежа при км 9+180 СРН 20 kV, „Чепинско шосе“ 
и е одобрено задание.
С писмо изх. № ГР-92-00-28 от 19.03.2014 г. 
на главния архитект на Столична община до 
директора на „Държавен вестник“ е изпратено 
обявление за съобщаване на горното решение. 
Съобщението за проекта е обнародвано в „Дър-
жавен вестник“, бр. № 28 от 28.03.2014 г.
С писмо изх. № ИБК-70-00-821/2010 г. от 
13.02.2014 г. на главния архитект на Столична 
община горното решение е изпратено до Агенция 
„Пътна инфраструктура“ и на кмета на район 
„Кремиковци“ за сведение и изпълнение.
На основание чл. 128, ал. 1 ЗУТ проектът е 
изпратен на кмета на район „Кремиковци“ и 
район „Сердика“ за обявяване по реда на чл. 128, 
ал. 5 ЗУТ на заинтересованите страни.
Район „Кремиковци“ е удостоверил с писмо 
изх. № 0790-14/1 от 29.04.2014 г., че проектът е 
надлежно съобщен на заинтересованите страни 
и в законния срок за обжалване не са постъпили 
възражения.
Район „Сердика“ е удостоверил с писмо изх. 
№ АС-5602-275-/22 от 9.05.2014 г., че проектът е 
надлежно съобщен на заинтересованите страни 
и в законния срок за обжалване са постъпили 
единадесет възражения.
Проектът за подробен устройствен план – пар-
целарен план за обект: „Северна скоростна тан-
гента с дължина около 17 км от отклонението 
на магистрала Калотина – София със Софийски 
околовръстен път до възела при бул. Ботевградско 
шосе (от км 0+000 до км 16+400) – реконструкция 
на ел. преносна мрежа при км 9+180 СРН 20 kV, 
„Чепинско шосе“, и постъпилите възражения са 
предоставени за становища на отдели „БДПР“ 
и „Правен“ към НАГ. Същите са докладвани на 
заседание на ОЕСУТ. С протокол № ЕС-Г-69 от 
23.09.2014 г., т. 17, са дадени служебни предло-
жения (представяне на становище от директора 
на РИОСВ – София, относно необходимостта от 
провеждане на процедури по ЗООС и Наредба 
за ОС; спазване на чл. 19, ал. 4 ЗУЗСО; съгла-
суване с агенция „Пътна инфраструктура“, „ЧЕЗ 
Разпределение България“ – ЕООД, и „Софийска 
вода“ – АД).
С писмо изх. № ГР-92-00-28-/1 от 7.10.2014 г. 
на главния архитект на Столична община копие 
от протокола на ОЕСУТ е изпратено на ОП 
„Софпроект“ – ОГП, за сведение и изпълнение.
В хода на административната процедура са 
настъпили промени в инвестиционните намере-
ния на възложителя и желание за прекратяване 
на преписката.
Съгласно разпоредбата на чл. 56, ал. 1 АПК 
производството се прекратява по искане на 
страната, по чиято инициатива то е започнало.
На основание чл. 56, ал. 1 АПК и чл. 21, ал. 1, 
т. 23 във връзка с т. 11 ЗМСМА Столичният об-
щински съвет реши:
Прекратява административното производ-
ство по одобряване на подробен устройствен 
план – парцеларен план за обект: „Северна 
скоростна тангента с дължина около 17 км от 
отклонението на магистрала Калотина – София 
със Софийски околовръстен път до възела при 
бул. Ботевградско шосе (от км 0+000 до км 
16+400) – реконструкция на ел. преносна мрежа 
при км 9+180 СРН 20 kV, „Чепинско шосе“.
Решението да се публикува на интернет стра-
ницата на Столична община –  Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща-
ването.
Жалбите се подават в район „Кремиковци“ и 
в район „Сердика“ и се изпращат в Администра-
тивния съд – София-град, от отдел „Правен“ на 
Направление „Архитектура и градоустройство“ 
на Столична община.
Председател: 
Е. Герджиков
1354
РЕШЕНИЕ № 21 
от 22 януари 2015 г.
В Направление „Архитектура и градоустрой-
ство“ на Столична община е постъпило заявление 
вх. № ГР-70-00-402 от 31.10.2013 г. от „Автоексперт 
сервиз“ – ЕООД, адрес: София, ул. Подлозище 
22, собственик на поземлени имоти с идентифи-
катори 68134.1112.63 и 68134.1112.62, с искане за 
разрешаване изработване на подробен устройствен 
план – изменение на план за регулация и план за 
застрояване, кв. 1, УПИ V – за трудови казарми, 
м. Трудови казарми, район „Красна поляна“.
Към заявлението са приложени: пълномощно 
№ 17392 от 30.10.2013 г. на Николай Гочев, нотариус 
в СРС – София, с рег. № 276 на НК, мотивирано 
предложение; скици № 55191 от 18.09.2013 г. и 
№ 55188 от 18.09.2013 г. на СГКК; постановление 
за възлагане на недвижим имот от 8.05.2013 г. 
по изп. дело № 20118410406602/2011 г. на ЧСИ 
Неделчо Митев, рег. № 841 – 2 бр.
Действащият подробен устройствен план е 
одобрен със заповед № 5158 от 19.04.1947 г.; за-
повед № РД-09-50-200 от 30.03.2001 г. на главния 
архитект на СО; заповед № РД-09-50-1125 от 
8.08.2008 г. на главния архитект на СО; заповед 
№ РД-09-11-446 от 12.12.2008 г. на район „Красна 
поляна“ и Решение № 504 по протокол № 95 от 
28.07.2011 г. на СОС.
Отдел „Общ устройствен план“ е удостоверил, 
че имотите попадат в устройствена зона: „Зона за 
общественообслужващи дейности и озеленяване 
в градския район“ (Оз1), съгласно приложението 
към чл. 3, ал. 2 ЗУЗСО, с устройствени показатели: 
плътност – 30 %; Кинт. – 1,2, озеленяване – 50 %.
Със заповед № РД-09-50-886 от 18.12.2013 г. 
на главния архитект на Столична община и на 
основание чл. 135, ал. 3, чл. 134, ал. 2 във връзка 
с ал. 1, т. 1 и чл. 134, ал. 2, т. 6 ЗУТ е разрешено 
да се изработи проект за изменение на подробен 
устройствен план – ИПРЗ, в териториален обхват: